NETFLIX-ALKUPERÄISSARJA
BOJACK HORSEMAN SHOW'N KATSOJAMÄÄRÄ ROMAHTAA
"ONNEKSI EN OLE SE SHOW!" SANOO CAVEMENIN LUOJA
BoJack, kaunis päivä mennä ulos ja olla lukematta alan lehtiä -
tai puhumatta alan väelle ja katsomatta tv: tä -
tai aavistelematta eilisillan katsojalukuja.
- Princess Carolyn, minä kuolen. - Luit lehdet.
Sisuskaluni valuvat alaspäin, ja peppunikin otti hatkat.
Ei ihme, koska se on aika herkkupala.
Voitko tulla? Tarvitsen sinua.
Mitä ihm...
Tilasin pari mielenpiristyspitsaa. Se ei auttanut.
Sirottelin päälle ilotabuja ja huuhdoin ne tuskanpoistovermutilla ja jäätelösoodalla.
- Olo vain paheni. - Onpa mystistä.
Ohjelmani oli kamala. Miksi halusin mukadokumentin?
Se on loppuun kaluttu klisee jo nyt vuonna 2007.
Mukadokumentti ei ole klisee vaan kerronnan keino.
Ohjelmasi on rohkea. Yleisö ei vain ole valmis.
Yleisöpä hyvinkin. Ongelma ei ole minussa vaan yleisössä.
Kaikki ovat tyhmiä, ja minä upea. Miksi unohdan sen?
Niin sitä pitää.
Se tyhmä ohjelma lienee parasta, mitä minulle on sattunut.
Tajusin, että sinä olet se paras juttu. Nuo seksikkäät silmät ja tuo hiuskiehkura.
Näytät ihan mansikkapehmikseltä.
Emme voi. Olen agenttisi.
Olet paljon enemmän. Olet majakkani ja navigaattorini.
Olet se pitsalaatikon muovipohja, joka estää pitsaa menemästä muusiksi.
Olet Princess Carolyn.
Älä särje sydäntäni, BoJack.
- Mitä? - Ei mitään.
- Sanoitko juuri jotain? - En. Olin kai vain haikea.
Voitko olla haikea hiljaisemmin?
- Kaikkia ei haikailusi kiinnosta. - Hyvä on.
- Tuoksut kivalta. - Kiitos.
Pitää mennä. Tapaan tärkeimmän asiakkaani.
- Et puhu siihen oikeasti. - Näkemiin, presidentti.
Terveisiä koriskavereille. Sinulle myös.
- Syödäänkö, vai haluatko vain juoda? - En aio viipyä kauan.
Kiva, että halusit tavata. Palan halusta kertoa sinulle jännittävistä projekteista.
- Se ei ole tarpeen. - Oscar-ehdokkuus antaa valinnanvaraa.
Olisiko Halle Berry päässyt Catwomaniin ilman Oscar-voittoa?
- Etsimme sinulle oman Catwomanin. - Tuskinpa se on nyt parasta uralleni.
- Kuten sanoin, tarjouksia satelee. - Kuule...
Signore Horseman! Principessa Carolina!
Sandro, mitäs komistus?
- Totta puhuen hikoilen ihan sikana. - Siis hikoilet kuin sika?
Enpä usko. Miten sitä voi hikoilla kuin sika?
- Entä hikoileminen sikana sitten? - Karjuista viis. Sehän voi vaikka pussata.
Pussaan mieluummin lehmiä. Oma mieltymys vain.
Tykkään pussata lehmiä. Älkää kertoko vaimolle. Vitsi.
Hän tietää, koska on lehmä. Ja suutelen vain häntä.
- Okei, hyvä homma. - Etkö ole asunut USA: ssa 30 vuotta?
Älä hänestä välitä. Mikä sinua hikoiluttaa?
Täällä on tänään ravintolakriitikko.
Hyvin mielenkiintoista.
Kriitikot ovat kaikkein pahimpia. Annan niille kaksi peukkua alhaalla!
Yksi tähti! Kaikki kriitikot hiiteen!
Etkö tiennyt kriitikosta? Omistat tämän paikan etkä ikinä hoida sitä mitenkään.
Paikkahan pyörii itsekseen.
Perheeni ja terapiamieheni voisivat olla toista mieltä,
- mutta jos signore Horseman niin sanoo. - Kaikki ovat samaa mieltä.
Kuten Black Guy Pete sanoo: "Tästä tulee hieno ilta."
Nauttikaa.
Et ole tyytyväinen Kelsey-projektin kohtaloon.
Yritin liian kovasti hankkia sinulle rahaa.
Joskus olen liian hyvä agentti, ja sopimus menee myttyyn.
- Niin käy tosi hyville agenteille. - Ei se...
Olet tyytymätön siihen, miten hoidin Ethan Aroundin.
- Tai et hoitanut. - Minulla oli kiireitä Pegasuksen kanssa.
Et saanut roolia, mutta niiden leffojen meneminen sivu suun oli sinulle parasta.
- Nyt eteenpäin ja kurkotetaan tähtiin! - Minun on pakko vetää kortit esiin.
"Princess Carolyn, selvitä kurkkua, olen ollut hyvin pettynyt..."
Haloo, teidän korkeutenne! Kuningas soittaa. Puhun vessassa.
Voi simppu!
- Kuka siellä? Puhutko minulle? - En.
Mieti nyt, pinkki tyttö.
- Puhutko minulle? - Oletko pinkki tyttö?
Kouluni Grease-esityksessä olin.
- Olitko Rizzo? - En, vaan Jan.
Älä sitten hukkaa aikaani!
Päät painuksiin ja rukoillaan.
Selvä, heti paikalla.
Palataan siihen, mitä olitkaan...
- Jestas! Mitä tämä on? - Niin mitä?
Onnea 23 vuoden yhteistyölle vaan Liity mukaan
23 vuotta
Keksit koko homman.
Onnea 23 vuoden yhteistyölle Voiko sitä uskoakaan? Kaksi ja kolme
Pelkkää tajunnanvirtaa.
23 yhteistyön vuotta
23 vuotta
Siisti homma.
Voitko uskoa, BoJack? Melkein neljännesvuosisata.
Puhelinkeskusteluja lähes päivittäin ja salaisuuksien jakamista.
Olemme tukeneet toisiamme kaikessa ja olleet sydänystäviä.
- Malja tuleville 23 vuodelle. Mitäs sanot? - Saat potkut.
En voi uskoa tätä. Annatko potkut minulle?
- Mitä? En. - Et aavistakaan. Teen täällä kaiken.
- Keittiöväestä puolet on perhettäni. - Ei...
Vihaan sinua. Toivottavasti mätänet helvetissä!
- Nyt alkaa mennä... - Olet entinen stara, pelkkä vitsi!
Olet sipulin vastakohta. Jos leikkaan sinut, en itke.
No nyt sait potkut.
Yritäpä vaan löytää yhtä charmikas italialainen siirtolainen,
jolla on tosi ihastuttava aksentti ja joka sekoaa ihanasti sanoissaan.
Nyt kyllä herralla limutilkka sattui omaan nilkkaan.
Tällaista klassista stereotyyppiä on nykyään vaikea löytää,
kun italialaisia ei enää muuta niin paljon Amerikkaan.
Botticelli, Barbarelli, Masi, Modigliani, Masaccio ja Marmaduke!
Nyt kaikki avanti! Andiamo!
Olipa outoa, vai mitä?
- Lopettakaa tuijottaminen. - Harmillinen juttu Sandrolle.
Sinä se tietysti sait potkut.
Ryan Murphy tekee uudelleentulkinnan Harriet Tubmanin elämästä.
Tässä versiossa Tubman on mies, jolla voimia ja ketteryyttä riittää.
Hän etsii henkilöä maanalaisen rautatien konduktööriksi.
- Hienoa, mutta et enää edusta minua. - Tajuan kyllä. Sain potkut.
Olet pari päivää vihainen minulle.
Sitten hankin sinulle töitä, ja olet jälleen asiakkaani.
Jätetäänkö vihoitteluvaihe väliin ja mennään kohtaan,
jossa varastat kenraali Leen plutoniumin maanalaiseen orjavaunuusi?
"Meille molemmille on parasta, jos päätämme suhteemme lopullisesti."
Anteeksi mokani, muttei tarvitse lukea...
"Pidät minua itsestään selvänä etkä kuuntele toiveitani."
"Pahinta on, että hän saa palloni kuumiksi." Miten tämä tänne joutui?
- Mikä se on? - Vitsi January Jonesin bileistä.
- Ilmaston lämpenemisestä. - Tärkeä aihe.
"Suhteellamme ei ole enää... January on yhä seksikkäämpi..." Ei.
- Olitko January Jonesin bileissä? - En. Keksin vitsejä, jos pitäisi tuurata.
Tunnetko edes häntä? Miksi he pyytäisivät sinua?
Luulin kai, että agenttini saisi minut mukaan, jos Jason Sudeikis...
Miten nämä menivät sekaisin?
Ovatko vitsin "pallot" pallisi? Kuumenevatko ne Jonesin näkemisestä?
- Niinkö pallit toimivat? - En tiedä. Työstän sitä. Ammattietiikka!
"Suhteessamme ei ole ammattietiikkaa. Sen pitää päättyä. Nouse ja lähde."
Tuota ei pitänyt lukea.
"Ymmärrät, että näin on parasta. Poistu ravintolasta." Perhana!
Olipa se... En edes tiedä mitä. Hei. Minne sinä menet?
- Spanakopitako tuon idean keksi? - Tämä ei liity Anaan.
Olkaa hyvä. Minä haen ne.
- Paneskelette, ja tottelet häntä. Niinkö? - Ei.
Siis ette paneskele, vai etkö tottele häntä?
- En tottele häntä. - Te siis paneskelette.
Ymmärrän, mitä tarkoitat, mutta "paneskelu" ei ole edes oikea sana.
- Haen sen. - Ei sitä falafelia pidä kaikessa totella.
- Sinä mokasit! - Kerran 23 vuodessa!
Haen ne!
Olen aina tukenut sinua ja sain hankittua sinulle töitä.
Sitten sinä sabotoit ne jonkin kriisin, hätätapauksen tai surumielisyyden takia.
Kaikki kehottivat minua hylkäämään sinut.
Kaikki sanoivat, että olet pelkkä nolla.
- Vitsi, liian tanakka televisioon. - Kuka niin sanoi?
- Viis siitä. - Kuka?
- Luis Guzmán. - Hänestäkö olen muka liian tanakka?
Olet oikeassa. Näin on parasta.
Eipä tarvitse enää pitää lahjatonta ja itsekeskeistä raatoasi riippakivenä.
Kiitos potkuista. Juhlin tätä pottumehulla,
koska tämä on parasta, mitä minulle on koskaan tapahtunut!
Haen ne.
- Et puhu minulle noin ja kävele tiehesi. - Enkö? Mitä nyt tapahtuu?
Onpa outoa. Kävelen tieheni, vaikka käskit toisin.
- Ai niin. En tee töitä sinulle enää. - Suokaa anteeksi, herra Horseman.
- Ei nyt. - Keittiössä on pieni ongelma.
- Missä kaikki ovat? - Ottivat lopputilin. Kukaan ei saa ruokaa.
Ja kriitikko alkaa hermostua.
Kirjoitanpa muistiin.
- Tee mitä yleensäkin. - Ei ole kokkia.
Sitten on onnenpäiväsi. Sait ylennyksen.
En halua olla kokki. Haluan laulaa
Vitsi. Olen tyytyväinen tarjoilijana. En ole yhtä kuin työni. Moni luulee...
Olet kokki. Ala kokkailla!
Mitä? 50 hammasta? Älä yritä. Näytä.
Katsos vaan.
Oletko innoissasi, että pääsit tällaisesta taakasta eroon?
- Saanko jo sulkea suun? - Arvaa, mitä luulen.
- Tykkäät pelastaa minua. - Suljen nyt. Sopiiko?
- Kukaan ei välitä. - Lasken yhä. Yksi...
Pidät siitä, että olen hajalla. Voit tuntea ylemmyyttä.
- Arvaa mitä. En pyytänyt sitä. - Pyydät sitä koko ajan.
Olet aina pyytänyt minut pelastajaksi. "Princess Carolyn, auta!"
"Pökin valaistusmestarin vaimoa, ja valaistus kusee."
Yrjösin Elle Fanningin päälle pomppulinnassa.
"Miksi olen näin typerä paskapää?"
- Lisää solvauksia. Eipä yllätä. - Tuoko on solvausta?
"BoJack, olet typerä kusipää. Miksi edes olit pomppulinnassa?
- "BoJack, haaskasit kolmekymppisyyteni!" - Niin en ole koskaan sanonut.
Ei tarvinnut. Tuot sen aina ilmi. Enkä halua olla seurassasi,
koska minulla on kurja olo. Sinä teet oloni kurjaksi.
Kyse ei siis ole siitä, että olen huono agentti.
- Kyse on monesta asiasta. Minne menet? - Pois.
Kuulehan. En halua sekaantua tähän, koska asia ei kuulu minulle.
Pakko silti sanoa, että mahtava pusero. Voitko antaa sen minulle?
- En. - Pidin juuri suuta auki pitkään.
- Mitä se liittyy... - Et ole reilu minulle.
Tai Princess Katnissille, ystävällesi. Joko unohdit? Tyypillistä Boschwackia.
Nyt riitti.
- Ei hätää. Pärjäät kyllä. - Oletko kunnossa?
- Oletko itse? Olet ollut siellä kauan. - Lähdin ja tulin takaisin.
- Tämä ei ollut helppo päätös. - Tämä on naistenhuone!
Mitä siellä tapahtuu? Katsotko elokuvaa?
- Tuskailin asian kanssa. Kysy Analta. - Puhuit siis Analle.
Arvostan hänen mielipidettään.
Ei kynsiä!
Kylläpä olet vahva.
Juuri tällaista epäammattimaisuutta minä tarkoitin.
- Haluatko puhua ammattimaisuudesta? - Haluan minä.
Mutta en täällä.
Ammattimaisuutta muka? Paskapuhetta.
- Haluat itsellesi äidin, jota köyriä. - Saan haluta sitä ammattimaisuuden ohella.
Rajoissa pysyvä seksiäiti. Pyydänkö liikaa?
Onko työtovereissasi ollut yhtään naista, jota et ole yrittänyt pökkiä?
Onko ihme, etten halua olla seurassasi? Jankutat vain, miten kamala olen.
Olet kamala itsesäälissä rypevä masokisti.
Jos sanon kymmenen kivaa juttua ja yhden ilkeän, kuulet vain sen ilkeän.
Olisi kivaa kuulla niitä kivoja.
- Osaan minä sanoa niitä. - Olen valmis.
Lasketaanko se masokisti vai aletaanko alusta?
Hyvä on. Yksi... Viikseni jäätyvät.
- Sinulla on karismaa. - Epäröit eli valehtelet.
Miljoonat rakastavat sinua.
Sama pätee Kim Jong-uniin ja Teri Hatcheriin.
Kyllä se tästä. Esilämmitä uuni. Missä esilämmitysnappula?
Anteeksi, tarjoilija. Missä tuplatoffeejuustokakut ovat?
En ole enää tarjoilija vaan kokki.
- Kuka sitten on tarjoilija? - Te olette nyt tarjoilija.
En voi olla. Minulla on tärkeä bisnespalaveri huomenna.
Hankkikaa sitten joku muu. Kokin käskyä totellaan.
- Okei. Kenelle soijapallot sipulilla? - Ne kasipöytään, sotilas.
Selvä on, pomo.
- Kuutonen: saat minut nauramaan. - Ai olenko klovni kuten Joe Pesci?
Huomaathan, että olet mahdoton?
- Miten kestitkin minua vuosia? - En minä kestänyt sinua.
Oli mukavaa olla kanssasi, enkä kadu sitä.
En kadu Bahaman-reissua tai rannekorua, jonka annoit 38-vuotislahjaksi.
Tai sitä, kun isäni kuoltua tulit tuekseni hautajaisiin.
Teen tämän molempien takia. Ymmärräthän sen?
- Rakastitko minua koskaan yhtään? - Minä en...
Tiedät, että en harrasta koko rakkausjuttua.
Sitä satuttaa toista tai itseään, joten mitä järkeä siinä on?
Niin.
Tämä on syvältä.
Tein tämän itselleni. Teen tätä itselleni.
- Miksi teen tätä itselleni? - En tiedä. Osaat hoitaa kriisejä,
joten juokset kriisistä toiseen miettimättä...
Luoja! En halua olla kokki enkä halua olla tulessa!
- Pitää sammuttaa palo. - Inhoan maanantaita!
- Keksin, miten uuni esilämmitetään. - Tämä ilta on ollut katastrofi.
Hyvä uutinen on, että lapseni valmisteli työpalaverin.
Huono on, että asiakkaat lähtivät.
Hei eivät pitäneet huutamisesta eivätkä liian "tulisesta" ruoasta.
- Kärventyneestä! - Kriitikko on yhä täällä.
Hän haluaa yhä sienirisoton.
- En osaa tehdä risottoa. - Minä osaan.
- Mitä hommaat? Mene kotiin. - Olet oikeassa. Mitä oikein hommaan?
Hyvä on.
Lykkyä tykö.
Aja pois vain Älä käänny takaisin
Lopeta muista murehtiminen Aja vain...
AJA POIS VAIN
Kenelle näitä biisejä tehdään?
Älä palaa ravintolaan, Princess Carolyn
Aja pois vain
Perhana soikoon.
Mistä minä tiedän? Näytänkö öljyekspertiltä?
On pakko valita! Aika loppuu.
- Käyttäkää oliiviöljyä. - Mitä sinä teet?
Antakaa minun, tai poltatte kaiken.
Nyt et saa pelastaa nahkaani, jotta olisin velvoitettu perumaan potkusi.
Tiedän kyllä, ettet tunne velvollisuutta minua kohtaan.
Mikä teilaus! Anteeksi. En puutu asiaan.
Voinko tuoda lisää vettä? Näytätte ihastuttavalta. Hieno pusero.
- Äiti, haluan kotiin. - Tämä on tärkeä ilta ravintolalle.
Miten myyntipalaveri sujuu? Saitko ison kokoussalin?
Winslow haluaa sen, kun tekee esityksen johtoportaalle.
Mene takaisin puhelimeen ja hanki se sali minulle.
Okei, äiti.
- Salaisuus on jatkuva sekoittaminen. - Selvä. Siinä siis salaisuus.
Menen pyörittelemään lisää soijapalloja.
- Kiitos avustasi. - Eipä kestä.
- Miten osaat tätä? - Äiti hoiti rikkaan perheen taloutta.
Hänellä oli ongelmana kallistaa kuppia.
Jotta emme olisi joutuneet kadulle, minun piti tuurata häntä paljon.
Se perhe piti italialaisesta ruoasta ja samppislähteistä.
Ja kokaiinista, yksityisjeteistä ja huutamisesta.
- "Kuka heitti kokat samppislähteeseen?" - Tavallisia rikkaiden juttuja siis.
- Mikset koskaan kertonut tuota? - Kerroin minä.
- Ei haittaa. Tiedän, ettet muista mitään. - Ei ole totta. Muistan ensitapaamisemme.
Menin tapaamaan Marvia, ja istuit pöydän ääressä.
Minusta olit söpö, ja sanoit: "Kiva nähdä taas."
- Tapasimme kai siis jo aiemmin. - Se oli kolmas kerta.
Ekalla kerralla olin harjoittelija ja toin käsiksen kotiisi.
Olit sammunut pihalle ja yrjön peitossa.
Suihkutin sinut ja toin sisään peiton alle.
- Niinkö? En muista sitä. - Onpa yllätys.
Nousit siis kotiapulaisen tyttärestä firman pomoksi.
Firma ei pärjää kovin hyvin.
- Älä syyllistä. - Syy ei ole sinun.
Agentin työ ja firman pyöritys ovat kaksi eri taitoa.
Kuin pyytäisi herkkutomaattia tekemään tomaattileivän.
Miten tomaatti tekee voileivän ilman käsiä?
Keksi sinä. Laskeudut aina jaloillesi.
En edes tiedä, miksi teen sitä. Onko sillä väliäkään?
Miksi olet ylipäätään agentti, jos se on kurjaa?
Olen hyvä siinä. Viime aikoina ei ole lykästänyt, mutta yleensä olen hyvä siinä.
Työtä ei ole pakko tehdä vain sen takia.
Osaan ajaa selvänä, mutten halua siitä uraa.
Mitä muuta minä tekisin? Kuka muu minä olisin?
Rakastan muuten sinua.
Siinä määrin kuin pystyn rakastamaan ketään.
Mikä ei koskaan riitä. Olen pahoillani.
No jaa, se on todella...
Miten sanoisin sen?
- Ihanaa! - Annatteko Elefantesta hyvän arvion?
Sitä en voi tehdä. Odotin tarjoilua yli kaksi tuntia.
Tunnelma oli kamala. Te kaksi kiljuitte koko illan.
Sitten tarjoilija juoksi ravintolan läpi tulessa.
Ikävä kyllä saatte huonoimman arvioni:
- 412 tähteä miljardista mahdollisesta. - Miljardistako?
Se on otsikkoni sivulla samanthakäyravintoloissa.tumblr.com.
Luoja sentään. Ulos täältä.
Animoidut GIF-kuvani tästä käynnistä tulevat takuulla olemaan murskaavia.
Äiti, puhuin juuri Rooneyn kanssa Winslow'sta.
Se onnistui. Kokoussali on meidän.
Loistavaa! Nyt pomot vakuuttuvat, että vauvat pitää koukuttaa sähkösauhutteluun.
Jee, firma!
- Miten olisi drinkki? - En varmaan voi. Taidan lähteä.
Paloin aika pahasti, ja on vielä kipuja.
Pitäisi kai mennä päivystykseen. Hauskaa iltaa.
- Milloin tapasimme toisen kerran? - Horsin' Around -kuvauksissa.
- Mikä jakso se oli? - Siinä Olivia käytti liikaa pesuainetta.
Nancy Reagan oli vieraileva tähti. Se nainen oli perheen oikea näyttelijä.
Olin aloittanut työt Marville ja menin esittäytymään.
- Mitä sitten tapahtui? - Olit liian väsynyt ja halusit olla yksin.
- Taidan olla tosi idiootti. - Mutta rehellinen ja suora.
Et ole tekokiva etkä turhia kiertele. Suojelet herkkää sydäntäsi ihmisiltä.
Mutta joskus annat patosi murtua, mikä on aivan mahtavaa.
Teet parhaasi, kun huomioidaan kusipäävanhempasi.
Sinulla on hyvä taidemaku, ja vaaleanpunainen nenäpilkkusi on ihana.
- Oliko siinä jo kymmenen kehua? - Suunnilleen.
Yksi vielä. Annoit minun auttaa tänä iltana. Tiesit, että tarvitsin sitä.
Teit sen minun vuokseni, mikä oli tosi suloista.
Kiitos. Olet hyvä ystävä.
- BoJack... - Niin?
- Olemmeko me ystäviä? - Kyllä me minusta olemme.
Tai ainakin voimme olla.
Ystävänä pyydän sitten sinulta jotain. Ole kiltti äläkä jätä minua.
Ole kiltti. Korjaan kaiken. Tarvitsen vain lisää aikaa.
Firma etsii vielä paikkaansa. Anna puoli vuotta. Sitten saat lähteä.
Lupaan, etten pyydä sinulta mitään enää koskaan.
Ole kiltti ja anna puoli vuotta aikaa.
Anteeksi. Jätin takkini tänne.
Löysin sen.
- No, mitä mieltä olet? - Ei.
Suomennos: Mika Kaarlela